
Prefaţă 


Cartea de faţă prezintă multiplele moduri în 
care se pot utiliza şnururile şi panglicile din 
hârtie. Din aceste materiale care se găsesc 
într-o varietate foarte mare de culori se pot 
confecționa flori, jardiniere, coroniţe, zâne, 
pitici şi sunt foarte utile chiar şi la împache- 
tat. Recomandăm folosirea lor la confecţiona- 
rea decoraţiunilor de Paşti sau de Crăciun 
alături de copii, deoarece unele modele sunt 


uşor de realizat. Îndeletnicirile manuale în 
comun reprezintă o mare bucurie în sine, 
iar ornamentele realizate constituie amintiri 
foarte plăcute. 
Recomandăm această carte grădinițelor şi 
şcolilor, deoarece lucrul cu hârtia dezvoltă 
aptitudinile manuale şi creativitatea copiilor. 
Spor la muncă şi distracție plăcută! 

Auloarea 


Materiale, unelte şi accesorii 


» Panglica de hârtie uşor şifonată pe lun- 

- gime are o lăţime de aproximativ 6-8 cm 
şi se găseşte în circa 13 culori de bază şi 
în nenumărate nuanţe. Există şi modele 
în dungi sau cu mai multe culori. 


Şnururile din hârtie se obțin prin răsucire, 
au grosimi diferite şi se folosesc la confec- 


Paşii de lucru 


Înainte de începerea lucrului, panglica de 
hârtie se trage uşor şi se netezeşte pe lat, 


pentru ca modelele date să poată fi decupate 


uşor (vezi figura din şablonul ataşat). 
Această operaţie se face fin, având grijă ca 
hârtia să nu se rupă. Modelele se decupează 
la dimensiunile date, având grijă să nu risi- 
im material. În şabloanele ataşate se găsesc 


ționarea de tulpini, nervuri ale frunzelor, 
stamine, desfăcute pot deveni frunze, 
petale, braţe sau picioare ale figurinelor, 
iar împletite se pot transforma în coşuri 
drăguţe. 
Şnururile din hârtie sunt de mai multe 
tipuri, se găsesc desfăcute, cu lățimi dife- 
rite (de la 1 la 12 cm) şi de lungimi varia- 
te. În această carte s-au întrebuințat două 
tipuri de şnururi: subțiri (2 mm) şi groase 
(5 mm). Există modele răsucite dintr-unul 
sau mai multe fire. Varietatea de culori 
este foarte mare, cele de calitate bună își 
vor păstra culoarea. 

> Foarfecă; lipici în tub, de bună calitate, 
care se usucă repede; metru; sârmă de 
12 mm; bile din lemn, cu orificiu mare; 
nuiele de ratan, eventual bețe de frigărui; 
folie de aluminiu; ace cu gămălie; dopuri 
de plută; lână maro; sfoară din cânepă sau 
rafie. 


tiparele câtorva obiecte care se pot copia 

şi decupa. La lipirea şnururilor adezivul se 
va folosi puţin, picătură cu picătură, deoare- 
ce prea multă substanță ar putea deteriora 
culoarea hârtiei. 

Atenţie! 

Figurile necesare confecţionării modelelor 
se găsesc în şabloanele atașate. 


Trandafir 


» Panglică de hârtie crem, 40 cm 

» Panglică de hârtie verde, 65 cm 

> $nur de hârtie subţire, verde, 
50 cm 

>> Sârmă, 35 cm 


Bucata de panglică de 40 cm de culoare crem 
se netezeşte uşor pe lăţime, apoi se decu- 
pează formele necesare, conform figurii 7. 
Bucata decupată pentru mijlocul florii se 
lipeşte în con, se umple cu rămăşiţele de hâr- 
tie, după care se prind marginile conului în 
partea de jos, introducând în el un capăt de 
sârmă care se îndoaie apoi în jos (fig. 2). 

Se taie o bucată mică de 0,5 cm din vârful 
bobocului. 

Petalele decupate se lipesc la bază în jurul 
bobocului, astfel încât mai întâi să stea faţă în 
faţă, iar apoi să fie aranjate la distanţe egale. 


Marginile petalelor se răsucesc în exterior 
folosind un ac gros sau o scobitoare. 

Din panglica verde de 65 cm se taie o fâşie 
cu care se va înfăşura bucata de sârmă folo- 
sită. În timpul acestei operaţii hârtia se ţine 
întinsă, oblic şi pe alocuri se lipeşte cu puţin 
adeziv (fig. 3). Frunzuliţele de la baza cupei 
trandafirului (5 buc.) se decupează din bu- 
căţi de hârtie de 3 x 1 cm (fig. 4), după care 
se lipesc sub cupă, jumătate pe tulpină, ju- 
mătate pe cupă, îndoindu-le marginile în jos. 
Conform figurii 6 se taie 10 frunze mari, 
apoi se confecţionează crenguţele, aşa cum 
se vede în figura 7. Crenguţele se lipesc una 
sub alta pe tulpină. 


A După deprinderea paşilor de 
lucru de mai sus se poate trece 
la realizarea tufei de irandafiri 
din imagine. 


Jardinieră 


3 8 buc. şnururi de hârtie bordo, groase, 1 m 
i (păruşi) 
>» 4 buc. şnururi de hârtie verzi, 3 m (nuiele 
pentru împletit) 
„$nur de hârtie verde, subţire, 2 m 
Şnur de hârtie bordo, 15 m 


Y 


% 


Bucăţile de şnur gros de culoare bordo se leagă strâns 
în mijloc, după care se deschid în formă de stea. 
Şnurul subţire verde se îndoaie în două şi se trage pe 

o pereche de păruşi bordo, după care se începe împle- 
tirea (fig. 1-3). În partea de mijloc se utilizează doar 
şnururi verzi subţiri, deoarece între păruşii groşi bordo 
încă nu încap cele groase. 

După trei rânduri, perechile de păruşi se despart şi se 
continuă împletirea pe câte unul o dată. Când şnururile 
subțiri verzi se termină, ele se înlocuiesc cu două şnu- 
ruri verzi groase (fig. 4), iar când se vor termina şi aces- 
tea atunci împletirea se continuă cu cele două şnururi 
groase rămase, cu care se va şi încheia lucrul. 

Dacă forma de coş din figură nu ne iese din prima 
încercare, împletitura se desface şi se împleteşte din 
nou. Pentru încheiere, capetele şnururilor se introduc 
în rândul de dedesubt şi se lipesc. 

Capetele rămase ale păruşilor bordo se împletesc câte 
patru, aplicând tehnica împletirii pe faţă cu patru fire 
(fig. 5-8). Astfel se obţin patru împletituri ale căror ca- 
pete se leagă foarte strâns cu un şnur subțire de 25 cm, 
fiecare în parte, apoi toate patru se leagă cu un şnur de 
50 cm. Capetele şnurului se trec de mai multe ori pe 
sub legătură, apoi tot din ele se face şi agățătoarea. 


Orhidee în ghiveci 


2 


» Panglică de hârtie verde-închis, 
40 cm 

2» Panglică de hârtie verde-deschis, 
43 cm 

>» Panglică de hârtie roz, 35 cm 

> Panglică de hârtie bordo sau 

ciclamen, 7 cm 

$nur de hârtie gros, crem, 10 cm 

>» nur de hârtie subțire, verde, 
circa 30 cm 

» Sârmă, 25 cm lungime 


Piata 


Sârma se înfăşoară într-o fâşie îngustă 

de panglică verde-deschis de 40 cm lun- 
gime. Se decupează 4 frunze din panglica 
verde-închis, după care se lipesc la 3 cm de 
capătul tulpinii (vezi figură). Din panglica 
roz se decupează cele patru petale inferioare 
cu trei lobi şi patru petale superioare cu doi 
lobi. 
În mijlocul petalelor inferioare se lipeşte 

câte o petală superioară, apoi se străpung 

în centru cu o sârmă, după care se inserează 
stamina de 2 cm confecţionată din şnurul 
crem. Petalele interioare se decupează din 
panglica bordo, lipind în interiorul lor coco- 
loaşe mici crem, apoi se lipesc pe o petală roz. 
Se decupează 6 bucăţi de 5 cm din şnurul 
verde subțire, apoi li se desfac ambele cape- 
te pe o porţiune de 1 cm lipind un capăt pe 
floare, iar celălalt pe tulpină. Bobocii sunt 
alcătuiți din cocoloaşe de hârtie împachetate 
n hârtie verde. 

Floarea terminată se înfige într-un ghiveci 
umplut cu pastă de modelat, care se acoperă 
cu muşchi. 


Primăvară, vară, toamnă, iarnă 


12 


Pentru fiecare coroniță 
>» Formă de coroniţă din polistiren, 
O 18 cm 
Pentru coronița de primăvară 
>» Ace cu gămălie 
>» Panglică de hârtie verde-deschis, 
90 cm (pentru îmbrăcarea coroniţei) 
>» Panglică de hârtie albastru-deschis, 
70 cm 


» Panglică de hârtie verde-închis, 18 cm 


» Panglică de hârtie galbenă, 5 cm 

> Şnur de hârtie subţire, verde, 20 cm 
(pentru agățătoare), 40 cm (pentru 
codiţele frunzelor) 

Pentru coroniţa de vară 


>» Panglică de hârtie verde intens, 90 cm 


(pentru îmbrăcarea coroniţei) 


EA 


(pentru frunze) 
>» Panglică de hârtie maro, 13 cm 


>» Panglică de hârtie galben-aurie, 28 cm 


>» Panglică de hârtie crem, 36 cm 
>» Panglică de hârtie galben-lămâie, 
3 cm 
>» Panglică de hârtie portocalie, 33 cm 
>» Şnur de hârtie subțire, verde, 20 cm 
(pentru agăţătoare), 110 cm (pentru 
runze), 90 cm (pentru clopoței) 

>» Dop din plută 


Coronița de primăvară 

Panglica de hârtie verde-deschis se taie în 
jumătate pe lung, iar cu cele două fâşii astfel 
obţinute se înfăşoară coroniţa de jur împre- 
jur, fixând provizoriu primul capăt cu un ac 
cu gămălie. Panglica se ţine oblic, ferm, pen- 
tru a se înfăşura frumos, neted, pe coroniţă. 
La prelungire, noua fâşie se prinde şi ea cu 


Panglică de hârtie verde mediu, 20 cm 


Pentru coroniţa de toamnă 

> Panglică de hârtie maro-deschis, 90 cm 
(pentru îmbrăcarea coroniței) 

=» Panglică de hârtie verde, 16 cm 

>» Panglică de hârtie bordo sau ciclamen, 
7 cm 

» Panglică de hârtie cu dungi galbene 
şi roşii, 6 cm 

>» Panglică de hârtie portocalie, 27 cm 

>» Panglică de hârtie neagră, 3 cm 

» $nur de hârtie subţire, maro, 1,5 m 
(pentru înfăşurarea coroniţei), 55 cm 
(pentru nervurile frunzelor), 20 cm 
(pentru agățătoare) 

>» Şnur de hârtie subţire, bordo, 25 cm 

» Snur de hârtie subţire, verde, 36 cm 

2» Ace cu gămălie 

Pentru coronița de iarnă 

>» Panglică de hârtie albă, 90 cm (pentru 

îmbrăcarea coroniţei) 

Panglică de hârtie verde, 31 cm 

Panglică de hârtie roşie sau bordo, 

16 cm 

» Panglică de hârtie galben-lămâie, 2 cm 

> Şnur de hârtie subţire, verde, 37 cm 

>» Sârmă bouillon, elastică, aurie, circa 
40 cm sau şnur auriu, circa 1 m 

> Ace cu gămălie 


y 


ace cu gămălie. După îmbrăcarea întregii 
coroniţe, acele cu gămălie se scot şi se lipesc 
capetele hârtiilor. Frunzele se decupează din 
panglica verde închis, conform figurii 1. Pe 
10 din cele 28 de frunze se lipesc şi codițe 
din bucăţi de 4 cm de şnur. Nervurile frun- 
zelor se confecţionează tot din astfel de şnu- 
ruri. În cazul în care coroniţa va fi suspen- 


dată pe uşă, e suficient să se decoreze doar 
pe jumătate (fig. 2). Florile se decupează din 
panglica albastru-deschis folosind desenele 
din figura 3. Pe coroniţa din imagine sunt 
39 de flori, dar ea se poate decora şi cu flori 
mai puţine sau mai mari. Pentru mijlocul flo- 
rilor se taie bucăţi de 1x 1 cm din panglica 
galbenă, se fac cocoloaşe plate şi se lipesc în 
centrul florilor. Pentru a putea fi suspendată, 
se leagă o agățătoare pe coroniță. Ea mai 
poate fi decorată şi cu o fundă (fig. 4). 


Coroniţe de vară, toamnă şi iarnă 
Acestea se confecționează asemeni coroniţei 
de primăvară. Se lucrează conform imaginii 
şi a figurilor din şabloane. 

Coroniţa de vară (vezi şabloane, Vară, 

fig. 1-5) are patru bucăţi de floarea-soarelui, 
pentru confecționarea cărora se taie rondele 
de 1 cm grosime dintr-un dop de plută cu 
diametru de 2,5 cm. Rondelele se îmbracă în 
panglici maro de 5 x 5 cm, care se lipesc în 
partea din spate. Petalele (15 pentru o floare) 
se decupează din panglica galben-aurie con- 
form figurii 3 şi se lipesc pe rând pe cantul 
rondelei de plută, astfel încât să se acopere 
pe jumătate una pe cealaltă (fig. 4). După 
uscare, petalele se curbează înspre exterior. 
Pe mijlocul florilor se pot face bulinuţe negre 
cu o cariocă. Pentru florile-soarelui mai mici, 
rondelele de plută se împachetează în bucăţi 
de hârtie maro de 3 x 3 cm. Pentru confecţio- 
narea bucheţelelor crem (clopoței), se taie 

5 buc. de şnur crem de 6 cm, se lipesc cape- 
tele pentru a forma un buchet, apoi se lipesc 
pe ele cocoloaşe mototolite din bucăţi crem 
de hârtie de 2 x 2 cm (aproximativ 16-17 buc.). 
Pentru obţinerea bobocilor de trandafiri 
galben-lămâie se taie o bucată de 13 cm 


dintr-o panglică, care se taie la rândul ei în 

4 părţi pe lung. Fâşiile astfel obţinute se răsu- 
cesc (fiecare în parte) în cruce, se lipesc ca- 
petele cu o picătură de adeziv, apoi se strâng 
bine în partea de jos. Se confecţionează astfel 
de boboci şi din panglica portocalie. Dacă 
fâşiile se răsucesc mai puţin strâns, atunci se 
obţine un boboc pe jumătate deschis (fig. 5). 
Funda se leagă dintr-o fâşie portocalie (ap- 
roximativ 20 x 3 cm). 

Coroniţa de toamnă (vezi șabloane, Toamnă, 
fig. 1-4) are 17 bobiţe pentru confecționarea 
cărora se taie 17 pătrate de 3 x 3 cm din hâr- 
tia portocalie, cu care se împachetează biluţe 
din polistiren cu diametru de circa 1 cm sau 
cocoloașe din folie de aluminiu. Se aplică 
puţin adeziv pe marginea pătratelor şi hârtia 
se netezeşte uşor pe suprafața bilei. Pentru 
vârful bobiţelor se taie din hârtia neagră 
pătrate de 1 x 1 cm, din care se fac cocoloașe 
tari şi se lipesc pe partea mai frumoasă a bo- 
biţelor. Bobiţele se lipesc în trei grupe: una 
din 3 bucăţi şi două din câte 7 bucăţi. 
Coroniţa de iarnă (vezi şablon, Iarnă, 

fig. 1-3) este înfăşurată de jur împrejur cu 
panglică albă şi şnur auriu. Petalele crăciunițe- 
lor se taie din panglica roşie conform figurii 2. 
O floare are 3 bucăţi de petale duble care se 
încreţesc uşor în mijloc şi se lipesc una peste 
cealaltă, după care se aranjează astfel încât să 
aibă distanţe egale între ele (fig. 3). Capetele 
petalelor se prind cu două degete şi se îndoaie 
în două în sus pe lungime, obţinând o formă 
de petală cu vârf. În mijlocul florilor se lipesc 
cocoloaşe formate din bucăţi de hârtie galbe- 
nă de 1x 1 cm. Frunzele se lipesc câte trei una 
peste cealaltă, apoi florile se așează în aceste 
paturi de frunze. În final, pe coroniță se leagă 
o agăţătoare dintr-un şnur auriu. 


Flori uriaşe 


2 Panglică de hârtie verde, 1,2 m 

2 Panglică de hârtie neagră sau 

galbenă, 10 cm 

> Panglici de hârtie de culori 

variate pentru petale, 54 cm 

> Nuiele de ratan sau beţişoare 
de frigărui, circa 50 cm lungime, 
84 mm 

>» Şnur de hârtie subțire, verde, 

20 cm 


Paternitate 


Se taie o bucată de 20 cm din panglica verde, 
din care se decupează frunza pe mijlocul 
căreia se lipeşte un şnur subțire în loc de 
nervură (fig. 1). Din panglica verde rămasă 
se taie o pătrime pe lung şi cu fâşia astfel 
obţinută se înfăşoară tulpina oblic, ataşând-o 
pe alocuri cu adeziv (vezi şablon, Trandafir, 
fig. 3). Panglica de hârtie colorată de 54 cm 
se taie oblic în trei şi din fâşiile astfel obținu- 
te se decupează petalele duble (fig. 2). 
Mijlocul petalelor duble se încrețesc uşor 
după aplicarea a 1-2 picături de adeziv şi se 
lipesc una peste cealaltă (fig. 3). Bucata de 
panglică galbenă (neagră) se taie în trei pe 
lungime, se suprapun fâşiile şi se franjurează, 
după care se răsucesc împreună şi se lipesc 
în mijlocul florii (fig. 4). 

Se taie 5 buc. de frunzuliţe (sepale) de 4 cm 
care se lipesc pe capetele tulpinii, astfel 
încât pe jumătate să atârne în jos. În mijlocul 
acestora se lipeşte cupa gata confecționată 


(fig. 5). 


Ghirlandă cu nalbe 


> Şnur de hârtie gros, verde, 
9m 

> Şnur de hârtie gros, roz pal, 
21m 

>» $nur de hârtie gros, bordo, 
15m 

>» $nur de hârtie gros, galben-auriu, 
0,72 m 


Se taie din şnurul verde o bucată de 2 m 
pentru tulpină, respectiv 7 bucăţi de câte 
20 cm, 4 bucăţi de 17 cm şi 6 bucăţi de 
10-14 cm pentru frunzele mai mari şi mai 
mici. La realizarea frunzelor, bucata de şnur 
se deschide astfel ca în vârf să rămână ne- 
desfăcută, ba mai mult, această porțiune se 
poate şi lipi cu 1-2 picături de adeziv, iar la 
bază, porțiunea de şnur uşor desfăcută şi 

în care s-a aplicat puţin adeziv se lipeşte în 
jurul tulpinii. Se începe decorarea ghirlandei 
dintr-un capăt lipind mai întâi frunze mai 
mari, apoi tot mai mici, la distanţe egale 
între ele. Pentru obţinerea petalelor se taie 
o bucată de 7 cm din şnurul roz-pal, care 


se desface şi se netezeşte. După aceea se 
decupează două petale (marginea de sus se 
poate tăia eventual cu o foarfecă cu model 
în zig-zag). Se taie petale de 4 cm şi din 
şnurul bordo, după care se lipesc la baza 
petalelor roz. Petalele astfel obținute (5 buc. 
la o floare) se încreţesc uşor la bază şi se 
lipesc în jurul unei stamine de 6 cm tăiate 
din şnurul galben-auriu, astfel ca petalele 

să se acopere pe jumătate una pe cealaltă. În 
partea de sus, marginile petalelor se răsucesc 
pe o scobitoare, îndoindu-le înspre exterior. 
Cele 12 flori se confecţionează în acest mod. 
Pentru codiţele florilor se taie bucăţi de 

15 cm din şnurul verde, li se desfac ambele 
capete, într-unul lipind codița cupei florii, iar 
celălalt se lipeşte pe tulpină între frunze. 

Se pot confecţiona şi boboci, pentru care se 
utilizează câte o bucată de 4 cm de şnur bor- 
do. Acestea se desfac pe mijloc, se umplu cu 
rămăşiţe de hârtie, apoi se lipesc. 

Din şnurul verde rămas se lipesc lăstari 

pe tulpină, doi mai lungi, de circa 60 cm, 

şi câţiva mai mici, care se spiralează 
înfăşurându-i pe un creion. 


Cu această ghirlandă se poale 
decora cadrul de sus al uşii sau, 
aşezată în mijlocul unei mese 
festive, constituie un decor 
deosebit. 


Piticii frunzelor 


N >» Panglică de hârtie verde-deschis, 
. 14 cm 
> Panglică de hârtie verde-mediu, 9 cm 
2 Panglică de hârtie verde-închis, 3 cm 
> Şnur de hârtie gros, verde, 11 cm 
(braţe) 
> Şnur de hârtie gros, verde, 11 cm 
(leagăn) 
„> Şnur de hârtie subțire, verde, circa 
50 cm (braţele leagănului) 
> Bilă de lemn, 2,5 cm 


Pentru haina piticului se taie 2 buc. de 7 cm 
din panglica verde-deschis şi pe marginea 
de 7 cm se lipesc una lângă cealaltă, astfel pe 
viitoarea haină cutele vor fi verticale. Cele 
două margini ale mantalei se lipesc astfel 
încât să se obţină o formă cilindrică. Pe mar- 
ginea de sus a cilindrului se aplică adeziv pe 
o porţiune de 1 cm, apoi se strânge prin 
apăsare astfel încât „gâtul” obţinut să încapă 
în orificiul bilei de lemn (vezi imagine). Se 


aranjează haina de jur împrejur. $nurul de 

11 cm pentru braţe se lipeşte în mijloc ime- 
diat sub cap, pe spatele figurinei, iar ambele 
capete se îndoaie uşor în față. Frunzele de- 
cupate din panglica verde-închis se lipesc în 
jurul gâtului şi pe braţe (fig. 2). 

Panglica de hârtie verde-mediu se taie în 
două pe lung (eventual cu o foarfecă cu 
model zig-zag), confecţionând dintr-o jumă- 
tate pălăria: se lipeşte în formă de cilindru, 

i se formează apoi vârful, după care se li- 
peşte pe cap (fig. 3). Din bucăţile de hârtie 
rămase se decupează frunzele, care se lipesc 
disparat pe haină, desenând nervurile cu 

O cariocă neagră. 
Leagănul în formă de frunză se confecţionea- 
ză dintr-o bucată de 11 cm de şnur verde 
gros, care se desface în partea de mijloc, iar 
capetele se lipesc, aplatizându-le. Braţele 
leagănului se taie dintr-un şnur de hârtie sub- 
țire şi se leagă sau se lipesc pe vârfurile frun- 
zei. Între haina piticului şi leagăn se lipeşte 

o greutate, de exemplu o castană sau o nucă, 
pentru ca figurina să nu cadă. Palmele piticu- 
lui se lipesc pe braţele leagănului. Trăsăturile 
feţei se desenează cu creioane colorate. 


Pe lângă pitici se poate confec- 
ționa o pădure întreagă. Copacii 
se obțin din cilindri de hârtie şi 
bucăţi de crenguțe, iar ciupercile 
din bile de polistiren. 


Figurine de Paşti 


Pentru câte 2 figurine 
> Panglică de hârtie galben-aurie, 


>» Panglică de hârtie crem, 15 cm 
>» Panglică de hârtie albă, 38 cm 
> Panglică de hârtie roz, 6 cm 

» Panglică de hârtie verde-intens, 


>» Panglică de hârtie portocalie, 


-» Panglică de hârtie verde, 11 cm 
-  Panglică de hârtie roşie, 22 cm 
» Panglică de hârtie cu dungi 
galbene şi roşii, 11 cm 
» Şnur de hârtie verde, gros, 
60 cm 


Cele 6 suporturi de ouă sunt formate din 
inele alcătuite din bucăţi de şnur gros de 

10 cm lungime. Se pun la uscat prinzându-le 
cu clame pentru rufe. 


Corpul puilor se confecționează din 2 buc. 
de 7 cm de panglică galben-aurie (vezi Piticii 
frunzelor, pag. 18). Penele de pe gât se de- 
cupează dintr-o bucată de 2 cm de panglică 
crem, după care se lipesc în jurul gâtului. 
Aripioarele se decupează în formă de pică- 
tură din câte o bucată de 3 x 2 cm de pan- 
glică crem şi se lipesc de ambele părți ale 
corpului. Moțul se confecționează dintr-o 
fâşie de panglică crem de 2 cm care se fran- 
jurează, după care se spiralează şi se lipeşte 
în orificiul bilei de lemn (vezi Zâna nar- 
ciselor, fig. 2). Ciocul are o formă de romb 
decupat dintr-o bucată de panglică roşie de 


1x 0,5 cm, care se îndoaie în dovă şi se 
lipeşte de mijloc pe bilă. 


Corpul cocoșului se confecționează din 

2 bucăţi de panglică portocalie de 7 cm. 
Penele de pe gât (10-12 buc.) şi guşa sunt 
bucăți decupate în formă de frunză din fâşii 
de panglici galbene, roşii şi verzi de 2 cm, 
care se lipesc succesiv unele peste altele. 
Ciocul e format dintr-un pătrat galben de 
1x 1 cm, care se răsuceşte şi se lipeşte pe 
cap. Sub cioc se lipesc 2 bucăţi de „frunze” 
roşii, iar în vârful capului creasta, formată 
de 3 buc. de cocoloaşe modelate din bucăți 
de hârtie roşie de 4 x 4 cm. Penele cozii se 
confecționează din fâşii de 7 x 3,5 cm din 
panglica verde, roşie şi din cea cu dungi 
galbene şi roşii. Acestea se franjurează și, 
prinzându-le în buchet, se lipesc şi li se dă 
o formă curbată. 


Corpul iepuraşului se confecționează dintr-o 
panglică de 2 x 7 cm. Urechile se decupează 
dintr-o bucată de 6 cm, aşa cum se vede în 
figura 1. Urechile interioare decupate din 
panglica roz se lipesc pe urechi (fig. 2). Par- 
tea de jos a urechilor se strânge și se lipeşte 
în orificiul din bilă. Părul iepuraşului se con- 
fecționează în mod asemănător cu moţul 
puiului, după care se lipeşte în orificiul bilei 
în faţa urechilor. Nasul e format dintr-un co- 
coloş modelat dintr-un pătrat roz de 2 x 2 cm. 
Papionul se leagă dintr-o fâşie de panglică 
verde-intens de 9 x 1 cm, după care se lipeş- 
te sub cap (vezi şablon, Primăvară, fig. 3). 
Coşuleţul din imagine a fost împletit din şnur 
de hârtie crem (vezi Jardinieră, pag. 10). 


Zânele florilor 


Nu-mă-uita 

>» Panglică de hârtie albastru-deschis, 
24 cm 

>» Panglică de hârtie albastru-mediu, 
8 cm 

» Panglică de hârtie verde, 3 cm 

2» Panglică de hârtie galbenă, 13 cm 

» Şnur de hârtie piersică, gros, 11 cm 
(pentru braţe) 

> Bilă de lemn, 9 2,5 cm 

Trandafir sălbatic 

>» Panglică de hârtie roz, 37 cm 

» Panglică de hârtie verde, 5 cm 

>» Şnur de hârtie roz, gros, Il cm 
(pentru braţe) 

» Şnur de hârtie crem, subțire, 25 cm 
(pentru cosiță) 


Nu-mă-uita 

Zânele florilor se confecţionează în mod 
similar cu piticii frunzelor (vezi pag. 18). 

Se taie două bucăţi de 7 cm din panglica 
albastru-deschis pentru haină, se lipesc 
capul, braţele şi gulerul de frunze. Braţele 
se pot lipi în faţă (până se usucă se prind cu 
o clamă de rufe). Pentru păr se taie o bucată 
de 10 m din panglica galbenă, care se taie în 
două pe lungime. Marginile mai înguste ale 
celor două fâşii se franjurează de ambele 
părţi, lăsând întreagă în mijloc o porțiune 
de circa 1 cm. Cele două fâşii se strâng pe 
mijloc, se suprapun şi se lipesc (fig. 7, 2). 
Părul astfel obţinut se aranjează de jur împre- 
jurul capului şi se lipeşte pe acesta. Capetele 
firelor de păr se spiralează răsucindu-le pe 
un creion sau un băț de frigărui. Aripile se 


=» Bilă de lemn, 9 2,5 cm 

Narcisă 

>» Panglică de hârtie galbenă, 28 cm 

>» Panglică de hârtie verde-închis, 5 cm 

=» Panglică de hârtie portocalie, 2 cm 

= Şnur de hârtie piersică, gros, 11 cm 
(pentru braţe) 

> Bilă de lemn, 2 2,5 cm 

Lalea 

> Panglică de hârtie roşie, 21 cm 

=» Panglică de hârtie verde, 15 cm 

>» Panglică de hârtie crem, 4 cm 

> Şnur de hârtie piersică, gros, 11 cm 
(pentru braţe) 

» Şnur de hârtie verde, subțire, 16 cm 

» Bilă de lemn, 2 2,5 cm 


decupează dintr-o panglică albastru-deschis 
conform figurii din şablon, se prind de 
mijloc încrețindu-le şi se lipesc cu o fâşie 

de hârtie de 0,5 x 3 cm. Aripile se aranjează, 
după care se lipesc pe spatele figurinei. 
Florile se decupează din panglica albastru- 
mediu aşa cum s-a văzut în figura coroniţei 
de primăvară (vezi șablon). În mijlocul lor 
se lipesc cocoloaşe galbene modelate din 
pătrăţele de 1 x 1 cm. Cinci flori se lipesc pe 
cap, iar restul pe marginea rochiței. Trăsătu- 
rile feţei se desenează cu creioanele colorate. 


Trandafirul sălbatic 

Se confecţionează în mod asemănător cu 
piticii frunzelor (vezi pag. 18). 

Pentru scufiță se taie o bucată de 9 x 4 cm 
din panglica roz, iar pentru cosiță o bucată 


de 20 cm din şnurul crem, care se taie la rân- 
dul ei în trei şi se împleteşte. 

Într-un capăt al cosiței se lipesc firele, iar 
celălalt capăt se lipeşte sub scufiţă. Vârful 
acesteia se decorează cu frunzulițe decupate 
din rămăşiţe de panglică verde, după care 
scufița se lipeşte pe cap. Cosiţa se aduce în 
față pe o parte. Aripile şi floricelele se con- 
fecţionează aşa ca în cazul zânei Nu-mă-uita 
(vezi pag. 22). Mijlocul florilor e format 
dintr-o bucată mică de şnur crem, care se 
lipeşte în interiorul florilor. O floare se 
lipeşte pe scufiţă, una pe mână şi trei pe 
rochiţă. Trăsăturile feţei se desenează cu 
creioanele colorate. 


Narcisa 

Se confecţionează în mod asemănător cu 
piticii frunzelor (vezi pag. 18). 

Pentru realizarea bonetei de petale se taie 

o bucată de 4 cm din panglica galbenă, din 
care se decupează 6 buc. de petale ascuţite 
cu margini laterale de circa 1 cm, conform 
figurii 1. Pentru obţinerea părului, fâşia por- 
tocalie se franjurează pe lăţime, se răsuceşte 
strâns (fig. 2) şi se lipeşte în orificiul bilei de 
lemn. Smocul de păr astfel obţinut se aran- 
jează în întregime pe frunte, apoi boneta 
galbenă se lipeşte în jurul capului, cu partea 
în zig-zag în față (fig. 3). În partea din spate 
marginile drepte ale bonetei se lipesc într-un 
mănunchi. Aripile se confecţionează pe baza 
descrierii zânei Nu-mă-uita de la pag. 22. 

Din rămăşiţele de panglică verde se fac ghe- 
motoace mici în loc de nasturi, apoi se lipesc 
pe haină. 

Trăsăturile feței se desenează cu creioanele 
colorate. 


Laleaua 

Rochiţa e formată din 2 bucăţi de 8 cm din 
panglica roşie. În partea lor de jos se taie 

3 triunghiuri, aşa cum se vede în fig. 1, după 
care se lipesc de părțile laterale de 8 cm. 
estul rochiţei se confecţionează la fel ca 
haina piticilor de frunze, iar apoi se lipesc 
capul şi braţele. 

Frunzele lungi se decupează conform figu- 
rii 2 din panglica verde, după care se lipesc 
e umeri şi pe partea din faţă a hainei cu 
câte o picătură de adeziv. Scufiţa de floare 
se confecţionează dintr-o bucată de panglică 
roşie de 5 cm, care se desface şi se netezeşte 
bine. Într-una din lateralele lungi se taie 
triunghiuri tot la 1 cm distanţă, adânci de 

0,5 cm, iar marginile se lipesc astfel încât să 
se obțină o formă cilindrică. Atenţie să se 

şi probeze pe cap, pentru ca să nu fie prea 
strâmtă. În capătul de sus al cilindrului se 
aplică puţin adeziv, apoi se strânge pentru 

a avea o formă ascuţită, menţinând forma de 
cupă (fig. 3). 

Din panglica de hârtie crem se taie 2 buc. de 
2x 4 cm şi se franjurează la ambele capete 
pe partea mai îngustă (nu de tot!), apoi se 
lipesc de ambele părţi sub scufiță, în loc de 
păr. Capetele firelor de păr se răsucesc cu 
un creion. Se lipeşte scufița pe cap. Aripile 
se confecționează aşa ca la celelalte zâne. 
Un capăt al şnurului verde subţire se desface 
şi se lipeşte în el vârful scufiței. Celălalt capăt 
al şnurului se lipeşte în mâna figurinei şi se 
decorează cu o frunză decupată dintr-o bu- 
cată de panglică de 8x 1 cm. 

Trăsăturile feţei se desenează cu creioanele 
colorate. 


de Ziua mamei 


(UI 

: =» Panglică de hârtie roşie sau 

bordo, circa 5 m 
> Rafie natur 


Se taie din panglică 3 bucăţi de 65 cm şi se 
leagă strâns la 2 cm de un capăt împreună cu 
un fir de rafie. Se împletesc cele trei panglici 
în cosiţă (fig. 1), răsucindu-le pe parcursul 
împletirii. Capătul se leagă din nou, apoi 

se aplatizează deschizând uşor împletitura. 
Cele două capete se ridică şi se leagă, 
orientându-le înspre interior (fig. 2). 

Pentru a putea fi suspendată, se leagă un 

fir de rafie pe coronița-inimioară astfel încât 
firul să stea în sus chiar în mijloc. Astfel 
inimioara nu va sta strâmb, ci drept (fig. 3). 
Locul legăturii se decorează cu o fundă din 
rafie sau se poate lipi pe ea o fotografie 
mică. În partea de jos, inima se apasă pentru 
a obţine forma de vârf. Inimile mai mici se 
împletesc din bucăţi de panglici mai mici, 
folosind dimensiuni direct proporționale 

cu cele de mai sus. 

Iesle 


Maria 
>» Panglică de hârtie crem, 19 cm 
>» Panglică de hârtie albastru-deschis, 
21 cm 
> nur de hârtie piersică, gros, 15 cm 
(pentru braţe) 
>» Bilă de lemn, 9 25 cm 
Fir auriu, 15 cm 
=» Câlţi de lână maro 
„ * Sfoară 
„ Iosif 
» Panglică de hârtie maro-deschis, 31 cm 
» Panglică de hârtie maro-închis, 11 cm 
> $nur de hârtie maro, gros, 15 cm 
(pentru braţe) 


Maria 

Ambele capete ale şnurului gros se îndoaie 
înapoi pe o porțiune de 1 cm pentru obți- 
nerea mâinilor, se lipesc cu o picătură de 
adeziv şi se leagă strâns cu o sfoară (fig. 1). 
Panglica de hârtie crem se netezeşte pe lăţi- 
me şi se taie la dimensiunile date în figu- 

ra 2. Cele două hăinuţe se lipesc pe partea 
de 9 cm de cilindru, apoi partea de sus se 
strânge pentru a forma un vârf care se lipeş 
te în bila de lemn (vezi Piticii frunzelor, 
pag. 18). Pe marginea mai lungă a mânecii 
se aplică adeziv şi se modelează în formă de 
cilindru. Mâneca va fi mai uşor de realizat 
dacă se roteşte pe un creion gros. Braţele se 
introduc în mâneci astfel încât mâinile vizi- 
bile să aibă aceeaşi dimensiune, apoi se 
încrețesc pe mijloc (fig. 3) şi se lipesc sub 
cap. Cele două mâini se leagă una de cealal- 
tă, iar mânecile se aranjează pentru a avea 


> Bilă de lemn, 2 25 cm 

Lână maro 

=> Fir auriu, 15 cm 

> Băţ de frigărui sau nuia de ratan (pentru 
toiag) 

Micul Isus 

>» Panglică de hârtie albă, 16 cm 

> Panglică de hârtie maro-închis, 6 cm 

>» Bilă delemn, 2 15 cm 

=> Fir auriu, 7 cm 

> Nuia de ratan, 3 mm, circa 1 m lungime 
(eventual băț de frigărui) 

Staul cu stea 

 Panglică de hârtie maroiinchis, 60 cm 

> Panglică de hârtie albă, 13 cm (pentru stea) 


forma din imagine. Panglica albastru-deschis 
se taie în două pe lungime, iar mijlocul unei 
fâşii se netezeşte pe cap, apoi cele două 
capete se întind peste umeri, lipindu-le pe 
haină pe sub mâini. Pe cap, sub manta se 
lipeşte o bucată de lână maro în loc de păr. 
Aureola se confecţionează din fir auriu, după 
care se lipeşte în spatele capului. Trăsăturile 
feţei se desenează cu creioane colorate, nu 
cu carioca, deoarece aceasta se şterge Uşor. 


Iosif 

Se confecţionează în mod asemănător cu 
Maria. Haina se decupează din panglică 

de hârtie crem, aşa cum se vede în fig. 1. 
Mânecile se lipesc pe cilindru de-a lungul 
laturii de 11 cm. Într-una dintre mâini se 
lipeşte un toiag. Pentru obţinerea mantalei 
o porțiune de 2 cm din panglica maroînchis 
se îndoaie în spate pentru guler, iar restul se 


lipeşte uşor încreţit pe spatele figurinei 


(fig. 2). Părul şi barba se obțin din lână maro, 


iar aureola din fir auriu. 


Micul Isus în iesle 
Se taie o bucată de 5 cm din panglica de 
hârtie albă şi se lipeşte de-a lungul marginii 


de 5 cm, pentru a obţine o formă de cilindru. 


Acesta va deveni haina (vezi descrierea 
Mariei) în care se lipeşte bila de lemn. Cor- 
pul se umple cu puţină lână, apoi se lipesc 
marginile hârtiei. În bucata de panglică albă 
rămasă se înfaşă bebeluşul şi se lipeşte cu o 
picătură de adeziv (fig. 1). Părul şi aureola se 
realizează conform descrierii de la figurina 
Mariei. Pentru confecționarea ieslei se taie 
13 bețe de 7 cm. Pentru început se aşează 
două bețe în cruce, după care se lipesc şi se 
leagă unul de celălalt (folosirea pistolului de 
lipit va uşura mult lucrul). Se fac două astfel 
de cruci care se leagă lipind între ele bețe 


pe orizontală (fig. 2, 3). Panglica de hârtie 
maro se îndoaie pe mijloc şi se franjurează 
de ambele părţi laterale (fig. 4), apoi se li- 
peşte pe iesle. În final, micul Isus se lipeşte 
în iesle. 


Staulul cu stea 

O coală mare de ziar se îndoaie de mai 
multe ori pentru a obține o fâşie groasă 

de circa 58 x 3 cm. Această fâşie se împa- 
chetează într-o panglică maro-închis lungă 
de 60 cm şi se lipeşte (fig. 1), apoi cele două 
capete se lipesc unul peste altul, aşa cum se 
vede în fig. 2. Această formă sugerează stau- 
lul. Figurinele se aşează în faţa sau în spatele 
staulului. 

Steaua se realizează din cele patru fâşii tăiate 
din panglica de hârtie albă. Câte două fâşii 
se aşează una peste cealaltă, apoi se pozi- 
ționează în formă de cruce (fig. 3). 

Prima fâşie se îndoaie peste cea alăturată. 
Paşii de îndoire se succed în sens invers 
acelor de ceasornic (fig. 4). În timpul plieri- 
lor partea centrală se ţine întotdeauna strâns. 
A doua fâşie se îndoaie peste a treia, astfel 
încât să treacă şi peste prima (fig. 5). Fâşia 

a treia se îndoaie peste a patra, trecând şi 
peste cea de-a doua (fig. 6). în final fâşia a 
patra, ţinând-o şi pe a treia, se trece prin bu- 
cla formată de prima fâşie. Toate cele patru 
capete se trag în exterior (fig. 7, 8). Se în- 
toarce steaua, iar cu cele patru fâşii superioa- 
re se repetă paşii de lucru de mai sus (fig. 9). 
Capetele fâşiilor se ajustează pentru a sta 
simetric unul faţă de celălalt, tăind din fieca- 
re a doua fâşie pentru a fi mai scurte. În final 
capetele se taie în formă de vârf (fig. 10), iar 
steaua obținută se lipeşte pe staul. 


ourilor 


e 


» Panglică de hârtie violet, circa 2 m 

> Panglică de hârtie verde, 50 cm 

>» Panglică de hârtie galbenă, 2 cm 

Şnur de hârtie subțire, verde, circa 

25 cm 

Sârmă, 25 cm 

>» Hârtie de împachetat şifonată, 
violet-deschis 


Vata 


Se impachetează cadoul în hârtia 
violet-deschis. Din panglica violet se pune 
deoparte o bucată de 50 cm lungime pentru 
fundiţă, 8 cm pentru floare, iar restul se taie 
în jumătate pe lung, legând cadoul cu o 
fâşie. Pentru aceasta fâşia îngustă se aşează 


pe mijlocul cutiei, se întinde peste ea, iar 
cele două capete se încrucişează dedesubt, 
apoi se aduc deasupra lipindu-le pe mijlocul 
cutiei. 


Pentru legarea fundiţei (fig. 1-3) se îndoaie 
de fiecare parte a panglicii o porţiune de 
circa 18 cm, se încreţeşte, iar pe mijloc se 
leagă cu o fâşie de 1 cm lăţime. Capetele se 
taie în colţuri sau după plac. Fundiţa se 
ipeşte pe mijlocul cutiei. Tulpina şi frunzele 
lorii se confecţionează conform descrierii 
de la pagina 8, iar floarea după descrierea 
Florilor uriaşe (vezi pag. 15). Vârful petalelor 
duble ale florii nu se taie în formă ascuţită, 
ci rotundă. Pentru mijlocul florii se taie o 
bucată de panglică galbenă de 5 x 2 cm, se 
ranjurează pe latura mai lungă, apoi se spi- 
ralează lăbărțat, după care se lipeşte în 
centrul florii. Floarea se lipeşte pe tulpină 
cu ajutorul a 5 frunzulițe (sepale) care se 
ipesc pe jumătate pe tulpină, iar cealaltă 
jumătate pe dedesubtul cupei florii (vezi 
Flori uriaşe, pag. 15). 


O cămară frumoasă 


Sticla de vin 


calie), 55 cm 
» Panglică de hârtie maro-deschis, 55 cm 
» Panglică de hârtie galben-aurie, 55 cm 
» Panglică de hârtie bordo, 55 cm 
-» Panglică de hârtie verde-închis, 25 cm 
-  Panglică de hârtie verde-deschis (sau 
albastru, sau violet), 40 cm 
> $nur subţire verde sau maro, 60 cm 


Sticla de vin 

Cele 4 bucăţi de panglici de 55 cm se lipesc 
pe lung una lângă cealaltă şi se împachetează 
sticla în hârtia astfel obținută (fig. 2). Sub 
sticlă, hârtia se îndoaie plat şi se lipeşte. În 
porțiunea deasupra dopului hârtia se în- 
creţeşte şi se leagă cu un şnur subțire verde 
sau maro de circa 30 cm, spiralându-i cape- 
tele pe un creion. Din panglica verdeînchis 
se decupează 2-3 frunze de vie (fig. 2), lipind 
şnururi pe mijloc ca nervuri, apoi se lipesc 
pe gâtul sticlei. Din panglicile verde-deschis, 
albastru-deschis sau mov se decupează pă- 
trățele de 4 x 4 cm, se modelează cocoloaşe 
tari, apoi se lipesc unul lângă celălalt sub 
formă de ciorchine. În final, ciorchinele se 
lipeşte în faţa frunzelor. 


Borcanul cu dulceaţă 

Din panglica verde se decupează 2 buc. de 
20 cm, din cea bordo o bucată de 20 cm şi se 
lipesc una lângă cealaltă, cea bordo în mijloc. 
Din hârtia astfel obținută se decupează un 
cerc cu diametrul de 20 cm, tăind eventual 


» Panglică de hârtie cărămizie (sau porto- 


Borcan cu dulceaţă 

> Panglică de hârtie verde, 45 cm 

>» Panglică de hârtie bordo, 35 cm 

> Şnur de hârtie verde, subţire, 50 cm 
> 2 buc. bile de lemn, 8 2 cm 

Borcan cu miere 

> Panglică de hârtie maro, 28 cm 
Panglică de hârtie galben-aurie, 5 cm 
» Panglică de hârtie crem, 5 cm 

> Şnur de hârtie galbenă, subţire, 30 cm 
1 bilă de lemn, 8 1,5 cm 


marginile cu o foarfecă cu model în zig-zag. 
Cercul se netezeşte peste capacul borcanului, 
se leagă cu un şnur pe capătul căruia se 

leagă două cireşe. 

Acestea se obţin împachetând câte o biluță 
de lemn în câte o bucată de hârtie bordo 

cu diametru de 7 cm. În partea de sus se 
ipesc pe ele câte o codiță din şnur verde şi 
o frunză. 


Borcanul cu miere 

Din panglica maro se decupează două bucăți 
de 13 cm care se lipesc una lângă cealaltă, 
apoi se leagă pe capacul borcanului. Pentru 
confecţionarea albinuţei (fig. 1-5) se mode- 
ează un cilindru din bucata de panglică gal- 
benă. În partea de sus cilindrul se strânge și 
se lipeşte în orificiul bilei de lemn. Corpul se 
umple cu bucățele de hârtie, apoi se prinde 
în partea de jos şi se lipeşte formându-i 
vârful. 

Pe corp se lipesc fâşii de hârtie maro, iar 

pe spate aripile. În orificiul de sus al bilei 

se lipesc antenele. 

* 3 buc. panglici de hârtie 
verde-intens, 51 cm lungime 

» 7 buc. panglici de hârtie 
galben-aurie, 23 cm lungime 


Cele trei panglici de hârtie verzi se aşează 
vertical strâns una lângă cealaltă şi se țese 
între ele prima panglică galbenă pe orizon- 
tală (fig. 1). Punctele de întâlnire se lipesc 


în mai multe locuri cu câte o picătură de 
adeziv. Se continuă țesutul (fig. 2) până la 
capătul fâşiilor verzi, aşezând între timp 
greutăţi pe porțiunile ţesute, uşurând astfel 
lucrul. Fâşiile se pot prelungi prin lipire, 
având grijă ca locul de lipire să ajungă pe 
fundul săculeţului. Să încercăm să țesem fru- 
mos, strâns, pentru ca săculeţul să nu aibă 
deschizături. Țesătura terminată se îndoaie 
în două, lipind marginile una de cealaltă 
(fig. 3). Săculeţul se decorează cu fundiţe şi 
flori, după plac. 

